burgasdotpro/wikipedia huggingface dataset:
Padova

Padova je mesto v severnom Taliansku na rieke Bacchiglione, v Benátsku. Je hlavným mestom provincie Padova. Leží 30 km západne od Benátok. Má okolo 212 500 obyvateľov.
Dejiny.
Rímske "Patavium" bolo na začiatku cisárskej doby jedno z najbohatších miest, ale v roku 452 ho vyplienili Huni. V roku 1164, za vlády dynastie Hohenstaufovcov, získala Padova ako prvé severotalianske mesto nezávislosť od ríšskej moci. V roku 1318 sa dostalo pod vládu rodiny Carresiovcov a v roku 1405 si ho podmanili Benátky. Význam Padovy v stredoveku a v období renesancie spočíval hlavne v univerzite, ktorá bola založená v roku 1222 a ktorú v roku 1238 cisár Fridrich II. ešte rozšíril. V Padove žil i zomrel rímsky historik Titus Livius a začiatkom 13. storočia tu pôsobil svätý Anton Padovský.
Pamiatky.
Najväčšou historickou pamiatkou je Basilica di Sant'Antonio da Padova, v ktorej je pochovaný svätý Anton Padovský. Mohutná stavba bola vybudovaná v 13. a 14. storočí ako pilierová bazilika. Je to fantastická zmiešanina románskych, gotických a byzantských štýlových tvarov s dvoma štíhlymi vežami, špicatou kužeľovou strechou nad krížením a siedmimi polguľovými kupolami, postavenými v roku 1424. Pred kostolom stojí i jazdecká socha Gattamelatu, ktorú v roku 1453 vytvoril Donatello. Je to bronzový pamätník na počesť Erasma da Narni, ktorý bol v rokoch 1438 - 1441 veliteľom Benátskej republiky a ktorého pre neobyčajnú diplomatickú šikovnosť prezývali "Gattamelata" - Strakatá mačka.
V Padove sa nachádza ešte mnoho ďalších bazilík, kostolov a palácov. Okrem nich je významnou historickou pamiatkou aj múr, ktorým je obohnaná celá Padova. V meste možno nájsť aj viacero múzeí, divadiel a taktiež najväčšie talianske insektárium.
Padovská univerzita

Padovská univerzita alebo Univerzita v Padove (po taliansky "Università degli Studi di Padova", UNIPD) je univerzita v Padove založená 1222. 
Je to druhá najstaršia univerzita v Taliansku a jedna z najstarších v Európe. Prvé vyučované predmety boli jurisprudencia a teológia. V roku 2003 mala 65 000 študentov.
Odcudzenosť filozofie

Odcudzenosť filozofie tvrdí, že filozofiu si ľudia najčastejšie predstavujú ako niečo, čo je spísané v obrovskom množstve kníh, čo pestujú filozofi na univerzitách, čo je uznávanou
vedou a čo možno študovať. Ak takto chápeme filozofiu, vidíme jej odcudzenú podobu. Filozofia naozaj môže byť odcudzená svetu a elitárska. Môže sa pestovať v ústraní, vo veži zo slonoviny.
Oddanosť

Oddanosť je verné slúženie, vernosť, lojalita.
Plodnosť

Plodnosť môže byť:
Oddelenie (taxonómia)

Oddelenie () je taxonomická kategória rastlín a húb (staršie aj baktérií), ktorá je ekvivalentom kategórie kmeň u živočíchov. Označuje sa koncovkou "-mycota" u húb alebo koncovkou "-phyta" (napr. "Bryophyta"), pričom u rias sa ojedinele vyskytuje koncovka "-phycophyta". Zriedkavo sa pojmom oddelenie označuje taxonomická kategória medzi kategóriami kmeň a podkmeň
Pluh

Pluh je ťahané poľnohospodárske náradie na oranie. Pozostáva z telesa (zahrňujúceho odhrňovačku, radlicu a sánky s pätkou), z predradlice a z kotúčového krájadla.
Páka

Páka je dutá alebo plná dostatočne pevná tyč, otočná okolo pevnej osi. Je to jednoduchý mechanizmus, ktorého tri najdôležitejšie časti sú os otáčania, rameno bremena a rameno sily. Páka sa otáča okolo osi otáčania, rameno bremena pôsobí na teleso (bremeno), na rameno sily pôsobí človek alebo stroj.
Páka sa využíva najčastejšie na zmenšenie sily, pretože veľkosť sily závisí na dĺžke ramena. Čím dlhšie rameno, tým menšia je pôsobiaca sila.
Vo všeobecnejšom prípade môže na páku pôsobiť "viac síl".
Delenie.
Páka môže mať "rôzne tvary" - od rovnej tyče podoprenej v jednom mieste (páčidlo), cez dve páky spojené kĺbom (kliešte), cez zahnutý tvar (kľučka dverí), k tvaru kolesa (volant). Páka je skrytá aj v kladke a kolese na hriadeli.
Podľa umiestnenia ramien páky vzhľadom k osi otáčania možno páky rozdeliť na:
Podľa dĺžky ramien sa páky delia na:
Podmienka rovnováhy na páke.
Páka je v rovnováhe, ak výsledný moment síl pôsobiacich na páku je "nulový".
Ak na rameno "a1" pôsobí sila "F1" a na rameno a"2" pôsobí sila F"2", podmienku rovnováhy na páke vyjadruje vzorec:
Nástroje a zariadenia využívajúce princíp páky.
páčidlo, nožnice, kliešte, veslo, otočná hojdačka aj jednoduchá hojdačka, cvakadlo na nechty, dvere, kľučka dverí, francúzsky kľúč, skrutkovač, jeden z druhov praku, volant, zdvihák, pedál, pantograf, decimálna váha, otvárač na fľaše, zubná kefka, vodovodný kohútik, okno, spinkovač.
Oddialenie

Oddialenie môže byť:
Pluralita

Pluralita (lat.) alebo mnohorakosť alebo znásobenosť je výskyt niečoho v rozličných podobách (viac ako jednej/dvoch podobách).
Pluralita môže byť zriedkavo:
Palác (reprezentatívna budova)

Palác (z tal.) je (v Európe od čias renesancie) reprezentatívna budova šľachtica alebo mešťana v meste. Prenesene sa dnes ako palác označuje aj verejná reprezentatívna či veľkolepá budova (napr. športový palác).
Odev

Odev alebo oblečenie je súhrn predmetov z rozličného materiálu, ktoré slúžia na ochranu a ozdobu ľudského tela. 
Okrem ochrannej funkcie, má odev aj rad kultúrnych a sociálnych funkcií. V spôsobe obliekania sa prejavuje ľudská individualita, spoločenská pozícia ale aj pohlavie človeka. Niekedy je typ oblečenia rozlišujúcim znakom ľudských zamestnaní ako uniforma polície alebo armády, prípadne identifikuje ľudí rovnakého politického či náboženského zmýšľania. V mnohých spoločenstvách, normy obliekania odrážajú štandardy skromnosti, náboženstva, pohlavie a sociálny status. Oblečenie môže tiež fungovať ako forma skrášľovania a je výrazom osobného vkusu alebo štýlu.
František Palacký

František Palacký (* 14. jún 1798, Hodslavice – † 26. máj 1876, Praha) bol český historik, politik a kultúrny činiteľ, autor prvej syntézy českých národných dejín ("Dějiny národu českého v Čechách i v Moravě"), v ktorej sa prejavuje jeho osobitná koncepcia dejín: české dejiny vidí ako neustály boj českého živlu s nemeckým. Za vrchol českých dejín považuje husitstvo.
Politicky bol Palacký predstaviteľom konzervatívneho, štátoprávne orientovaného krídla českého národného hnutia (staročesi) a dospel od austroslavizmu ku značne kritickému hodnoteniu mnohonárodnostnej habsburskej monarchie. V prvom období svojej činnosti sa významne podieľal na budovaní Národného múzea v Prahe.
Je vyobrazený na českej 1000korunovej bankovke.
V roku 1918 bol novoobjavujúci sa pechotný strelecký pluk tretej divízie československých légií v Rusku pomenovaný ako pluk Františka Palackého.
Odhad

Odhad je posúdenie, ocenenie (obyčajne približné) hodnoty, schopnosti, množstva, veľkosti a pod. niečoho.
Pluralizmus

Pluralizmus môže byť:
Odhalenie

Odhalenie môže byť:
Politický pluralizmus

Politický pluralizmus je prenesenie rôznych potrieb a záujmov spoločnosti do oblasti politiky s cieľom zabrániť trvalo monopolnému postaveniu jednej záujmovej skupiny osôb.
Prejavom politického pluralizmu je aktivita viacerých politických strán a hnutí súperiacich o moc v štáte, aby mohli mocensky uplatňovať záujmy svojich
členov.
Palaiologovci

Palaiologovci (gr. "Παλαιολόγοι"), ako atribút po starogrécky Palaiologos, po novogrécky Paleologos, po latinsky Palaeologus, bola posledná dynastia byzantských cisárov. Vládli aj v Morejskom despotáte a v markgrófstve Montferrat. Hoci mal výraz "palaiologos" v gréčtine nelichotivý preklad významovo podobný chudákovi, či handrárovi, Byzantínci verili v antický pôvod rodu. Palaiologovci boli bohatí veľkostatkári, avšak o ich raných statkoch sa veľa nevie. Podporovali byzantské kláštory, v ktorých sa zachovalo niekoľko podobizní príslučníkov rodu. Prvým známym členom rodu bol Nikeforos Palaiologos, ktorý slúžil ako generál a guvernér v byzantskej Mezopotámii. Často slúžili ako vojenskí velitelia vo vojsku, naopak neslúžievali v civilnej správe. V roku 1200 Alexios Palaiologos potlačil povstanie namierené proti cisárovi Alexiovi III., ktorý ho určil za to učinil svojim dedičom a dal mu za ženu svoju dcéru Irenu. Po štvrtej križiackej výprave trón v exilovom cisárstve získali Laskaridovci, ale Palaiologovci si svoj vplyv udržali. V roku 1259 sa moci v cisárstve zmocnil Alexiov vnuk Michal VIII., o dva roky neskôr obnovil byzantskú moc v Konštantínopole. V nasledujúcich rokoch sa Palaiologovci pokúsili rozdrobenú ríšu zjednotiť, avšak ríšu oslabili útoky Osmanov a domáce občianske vojny. Situáciu sa snažili Palaiologovci viacmenej neúspešne riešiť prostredníctvom cirkevnej únie so západom. V roku 1453 (Pád Konštantínopola) zomrel pri obrane mesta posledný byzantský cisár Konštantín XI., v roku 1460 padol Morejský despotát. Moc si naďalej udržala vedľajšia katolícka montferratská vetva Palaiologovcov.
Palaiologovskí vládcovia.
Nasleduje zoznam palaiologovských vládcov v jednotlivých krajinách, pozri:
Zdroj.
 "O preklad ide v časti Montferrat."
Odkaz

Odkaz môže byť:
Paleogén

Paleogén (iný názov: staršie treťohory; z gr. dávnozrodený) je starší útvar kenozoika, ktorý sa začal približne pred 65,5 ± 0,3 miliónmi rokov a skončil pred 23,03 ± 0,05 mil. rokov. Je prvým útvarom terciéru.
Názov zaviedol r. 1865 Moritz Hörnes. 
Členenie.
Klasickou oblasťou paleogénu je Anglo-parížska panva (najmä okolie Paríža), podľa ktorej sa určilo aj rozdelenie paleogénu na tri oddelenia (od najmladšieho po najstarší): 
Paleocén sa začína definitívnym vymretím globotrunkán a nástupom globigerín a globorotálií. Vrchnou hranicou je v karpatskom delení stupeň eger, ktorého časť sa prelína so začiatkom neogénu (miocénu).
Paleogeografia.
Pre celý paleogén je typické značné kolísanie morskej hladiny. Zmena konfigurácie paniev a dotváranie severného Atlantiku. V eocéne došlo k oddeleniu Indickej platne od Afriky.
Spomedzi paniev, ktoré sa nachádzali na platformách, kde prevažovala sedimentácia klastických sedimentov, karbonátov, evaporitov a miestami i uhlia bola najvýznamnejšia Anglo-parížska panva. Významným sedimentom Anglo-parížskej panvy je nespevnený, tzv. londýnsky íl s množstvom dobre zachovaných skamenelín. Medzi ďalšie významné oblasti zaliate epikontinentálnym morom patrila Akvitánska panva.
V alpsko-karpatskej oblasti tethýdy pokračovala z kriedy intenzívna sedimentácia vo flyšových trógoch. Usadzovanie flyšových turbiditov trvalo do eocénu, kedy postupne prechádza do molasovej sedimentácie. V Západných Karpatoch došlo na prelome kriedy a paleogénu k vrásneniu v oblasti bradlového pásma, pri čom bol uzavretý Váhický oceán, ktorý podobne ako v Alpskej oblasti Piemontsko-ligurský oceán v paleocéne celkom zanikol. Významné hrúbky paleogénnych sedimentov sa zachovali i vo vnútrohorských depresiách, najmä v Centrálnokarpatskej paleogénnej panve a na juhu v paleogéne Budínskeho vývoja (na Slovensku v okolí Štúrova a Lučenca).
Život.
Fauna.
Zo živočíchov najväčší rozvoj dosiahli dierkavce (foraminifera). Ich veľké formy, najmä až 15 cm veľké numulity pomohli detailnejšie členiť paleogénne vrstvy. Dôležitý bol i nanoplanktón a mrežovce – radiolaria, solitérne koraly, machovky a článkonožce (lastúrničky, kôrovce i hmyz). Objavilo sa niekoľko nových druhov lastúrnikov, ulitníkov i ježoviek. Koniec kriedy prežilo asi pol milióna rokov i niekoľko málo druhov amonitov, ktoré však už iba vymierali. 
Významný rozvoj na zemi i v morskom prostredí zaznamenali stavovce, hlavne vtáky a cicavce, objavili sa korytnačky i hady. Rozvojom prešli i žraloky.
Flóra.
Rozšírené boli hlavne magnóliovité rastliny ako fikus. V chladnejších oblastiach vŕby, jelše, brezy, topole. Význam húb v porovnaní s druhohorami veľmi klesol. Horninotvorný význam nadobudli litotamniové riasy.
Hromadný odkaz

Hromadný odkaz je odkaz v mennom katalógu, ktorý nahradzuje viaceré všeobecné odkazy (kľúčové odkazy) s rovnakým usporiadaním záhlavia. Používa sa pri všeobecných menných odkazoch a korporatívnom vydavateľovi.
Pneuma

Pneuma (gr.) je vanutie, vánok, vietor, povetrie, búrka, dych (zvuk), duša, zmýšľanie, plápolanie, život, duch (=anjel), Duch Svätý.
Podľa Aristotela je to životoplodná látka, ktorej pôsobením na bahno, tlejúce látky a pod. vznikajú niektoré druhy nižších živočíchov (samoplodením).
Podľa Filóna z Alexandrie je to božský duch, ktorý prúdi do ľudskej duše pri extáze.
Podľa stoicizmu je to závan vzduchu, duch, životná sila ako určitý druh napätia, ktoré vytvára poriadok materiálneho sveta. Pneuma je duša sveta, aktívna stránka ohňa, duša
sveta, ktorá formuje pasívnu hmotu. Z historického hľadiska by toto učenie bolo možné pokladať za predchodcu dnešnej teórie poľa.
Paleografia

Paleografia je pomocná historická veda zaoberajúca sa skúmaním starého písma a jeho vývojom, formami písma, materiálom na písanie, zvyklosťami pri písaní a formami kníh.
Základy paleografie položil Jean Mabillon vo svojom diele "De re diplomatica libri VI" z 1681.
Krížový odkaz

Krížový odkaz alebo odkaz môže byť:
Paleoindiáni

Paleoindiáni ( z gréckeho "palaios" - starý ) boli najstarší obyvatelia Severnej a Južnej Ameriky, o ktorých pobyte svedčia (sporné) doklady z obdobia 27 000 rokov pred Kr. Prišli asi zo Sibíri suchou nohou cez zamrznutú plochu Beringovej úžiny pri honbe za zverou. Pred 11 000 rokmi dosiahli južný okraj Južnej Ameriky. Ich prechod od kočovného a loveckého spôsobu života k poľnohospodárstvu spadá do obdobia okolo 8 000 pred Kr.5 000 pred Kr.
Paleoindiáni boli hlavne lovci a zberači. Ich odev bol vyrobený z kože zvierat. Mali stravu bohatú na bielkoviny, zrejme zásluhou konzumovania vyhynutej megafauny ( napr. mamutov ). 
Najstaršie paleoindiánske archeologické lokality sú na Aljaške, Britskej Kolumbii, Alberte a v oblasti Old Crow Flats v Yukone.
Toto obdobie sa v archeológii označuje ako paleoindiánske obdobie. Po paleoindiánskom období nasleduje archaické obdobie.
Všeobecný odkaz

Všeobecný odkaz (tiež kľúčový odkaz) je odkaz v mennom katalógu, ktorý odkazuje používateľa katalógu od záhlavia, ktoré sa podľa pravidiel nemohlo použiť pre hlavný katalogizačný záznam - ale pod ktorým by sa mohlo hľadať, - k záhlaviu, pod ktorým sú hľadané publikácie popísané. Obsahuje nepoužívaný tvar mena individuálneho autora alebo slova názvu.
Paleoklimatológia

Paleoklimatológia je náuka, ktorá skúma klímu predošlých geologických období Zeme. Používa pri tom záznam z ľadových pokrývok, sedimentov a usadených hornín, letokruhov stromov alebo prírastkových čiar iných organizmov, ako sú koraly či lastúrniky.
Odklon

Odklon môže byť:
Mladý paleolit (v užšom zmysle)

Mladý paleolit alebo mladší paleolit (v užšom zmysle) je obdobie paleolitu medzi 40 000/35 000 rokmi až 13 000/11 000 rokmi pred Kr. 
Časové vymedzenie.
O vymedzení začiatku pozri stredný paleolit. Vymedzenie konca: 13 000 pred Kr. je približný začiatok dryasu 2 (=predpredposledná časť würmu), 11 000 pred Kr. je približný začiatok dryasu 3 (=posledná časť würmu). 
Predchádza mu stredný paleolit. Po ňom nasleduje neskorý paleolit.
Geológia.
V tomto období pokračovali štvrtohory, štvrtohorné zaľadnenie (presnejšie časť würmu) a mladý pleistocén (0,126 mil. rokov pred Kr. – ca. 9600 pred Kr.). 
Antropogenéza.
Pre toto obdobie je z hľadiska vývoja človeka charakteristický výskyt typu druhu homo sapiens, ktorý sa nazýva kromaňonec; paralelne do zhruba 28 000/24 000 pred Kr. dožíval ešte aj človek neandertálsky. 
Slovensko.
Na Slovensku sa v tomto období vyskytovali tieto kultúry:
Odlišnosť

Odlišnosť môže byť:
Pobaltie

Pobaltie alebo Pobaltsko alebo novšie aj (po)baltský región môže byť:
Pobaltsko alebo Pobaltie môže byť:
Pobrežie

Pobrežie je hraničná oblasť na styku súše a mora (prípadne jazera), ktorá sa aspoň krátkodobo ocitá pod vodnou hladinou. Pobrežie je modelované litorálnymi procesmi a do mora (jazera) ústiacimi riekami. Tvoria ho príbrežné zruby, pri nižšej morfológii pobrežná planina alebo útesy. Niekde sú to aj pláže. Na pobreží mora je aj vidieť "stav" mora (príliv a odliv).
Stredný paleolit

Stredný paleolit je obdobie paleolitu v rokoch 250 000/130 000/125 000 - 40 000/35 000 pred Kr. 
Antropogenéza.
Charakteristické je výskytom druhu človek neandertálsky, ale paralelne (cca. od roku 200 000 pred Kr.) už existoval aj druh človek rozumný. Spočiatku (prevažne do 200 000 pred Kr.) ešte existoval aj človek heidelberský (archaický Homo sapiens). Čiastočne sporný je zatiaľ druh Homo floresiensis (tzv. hobbit; nález z roku 2003), ktorý sa vyskytoval ku koncu obdobia.
Časové vymedzenie.
250 000/200 000 pred Kr. sú prvé nálezy neandertálca, 135 000/130 000/125 000 je začiatok klasických nálezov neandertálca v Európe, 40 000/35 000 pred Kr. je začiatok nálezov kromaňonca.
Pred stredným paleolitom sa vyskytoval starý paleolit (v užšom zmysle); po ňom nasledoval mladý paleolit (v užšom zmysle).
Geológia.
Tomuto obdobiu geologicky zodpovedá pokračovanie štvrtohôr a ľadovej doby so striedajúcimi sa glaciálmi (ľadovými dobami) a integlaciálmi (interglaciálmi), ako aj koniec stredného pleistocénu (0,781 mil. - 0,126 mil. rokov pred Kr.) a podstatná časť mladého pleistocénu (0,126 mil. rokov pred Kr. – ca. 9600 pred Kr.).
Slovensko.
Na Slovensku sa v tomto období (250 000 - 40 000 pred Kr.) vyskytovali tieto kultúry:
Z tohto obdobia (asi 100 000 pred Kr.) pochádza aj významný nález skamenej výplne lebky neandertálca z Gánoviec.
Pobyt

Pobyt môže byť:
Páli (jazyk)

Páli alebo 
(menej často) pálí alebo pali je najarchaickejší literárny prákrit. Je to jazyk budhistického kánonu (cca 5. storočie pred Kr.) a neskorších príbehov a komentárov théravádového budhizmu.
Palina dračia

Palina dračia (ľudové názvy: estragón, tarkán, tarkan, dragonal, hadia polynka, ješter, paldán; lat. "Artemisia dracunculus") je dvojročná rastlina z čeľade "astrovité" pochádzajúca z východnej Európy. Jej listy a stonka sa používajú ako korenina pod názvom estragón alebo tarkán (tarkan).
Počatie

Počatie alebo koncepcia je vznik zárodku
v maternici po oplodnení vajíčka spermiou .
Počet

Počet môže byť:
Dlhodobá pamäť

Dlhodobá pamäť je epizodická pamäť (ukladajú sa osobné udalosti a časové vzťahy podľa
časovej postupnosti) a sémantická pamäť (ukladajú sa pojmy, významy, súvislosti).
Operátorový počet

Operátorový počet je metóda, pri ktorej sa zložitejšie úlohy na istej množine funkcií (vzoroch) pomocou operátora pretransformujú na jednoduchšie úlohy na inej množine funkcií (obrazoch). Jednoduchšie úlohy sa vyriešia tak, že sa spätným postupom vyhľadá vzor, ktorý bude riešením pôvodnej úlohy.
Odmena

Odmena je kladný podnet alebo konfigurácia podnetov, situácia schopná vyvolať príjemnosť alebo uspokojiť potrebu.
Variačný počet

Variačný počet je disciplína matematiky, ktorá sa zaoberá hľadaním lokálnych extrémov funkcionálov.
Odolnosť systému

Odolnosť systému je spôsobilosť systému spoľahlivo pracovať bez ohľadu na to, aké vplyvy naň
pôsobia z okolia systému. Systém s touto spôsobilosťou sa bude správať efektivne aj vtedy, keď niektoré z jeho parametrov majú náhodný charakter a sú odlišné od tých, ktoré sa predpokladali. Rozlišuje sa:
Pochopenie

Pochopenie je výsledok procesu chápania.
Odosielateľ

Odosielateľ alebo zasielateľ môže byť osoba, ktorá odosiela (napr. list, balík)
Odosielateľ môže byť v doprave aj osoba, ktorá uzatvára s dopravcom zmluvu o preprave, pozri odosielateľ (doprava)
Zasielateľ môže byť v doprave aj osoba, ktorá organizuje prepravu tovaru a/alebo súvisiace služby v mene odosielateľa, pozri zasielateľ (doprava)
Pamiatka

Pamiatka je trvalá, stála spomienka, pamätihodný, pamätný predmet, stopa, pozostatok po niečom, napr. prameň.
Pochutina

Pochutina je požívatina s nepatrnou alebo nijakou výživnou hodnotou, avšak s výrazným účinkom na zmyslové vlastnosti potravín a na tráviace alebo nervové orgány,
napr. káva, čaj, soľ, huby, kakao, korenie.
Odôvodnenie

Odôvodnenie je podanie, predloženie dôvodov, podloženie dôvodmi, objasnenie príčiny, vysvetlenie.
Pamír

Pamír (čín. "Pcha-mi-er," tadž. "Помир, Pomir") je rozsiahla horská sústava v Tadžikistane, Číne a Afganistane. Spája Hindúkuš, Karakoram, Kchun-lun a Ťanšan. Rozloha asi , dĺžka , šírka do . Masív sa vyzdvihol počas alpínsko-himalájskeho vrásnenia. Sú tu časté zemetrasenia. Najvyšší vrch je Kungur (Kung-ke-er-šan) v Kašgarskom chrbáte, vysoký (). Kašgarský chrbát sa často priraďuje k pohoriu Kchun-lun a ako najvyšší vrch Pamíru sa potom uvádza Štít Ismaila Samaniho ().
Rozdelenie.
Západný Pamír.
Západný Pamír sa rozkladá v Tadžikistane, okrajovo zasahuje do Kirgizska (Zaalajský chrbát). Má typický alpínsky charakter. Vrchy sú väčšinou strmé, ostré, jednotlivé masívy sú oddelené hlbokými dolinami. Sú tu tri vrchy vyššie, ako . Je mohutne zaľadnený, zaľadnená plocha dosahuje . Najvýznamnejšie ľadovce sú: Fedčenkov ľadovec, ľadovec Garmo, ľadovec Fortambek, Jazgulenský ľadovec a i. Podnebie je vlhké, v nižších polohách je pestrá flóra a fauna.
Niektoré horské chrbty:
Východný Pamír.
Východný Pamír leží v Tadžikistane, čiastočne v Číne. Od Západného Pamíru sa výrazne odlišuje. Vrchy sú nižšie (iba miestami presahujú ) a pomerne málo zaľadnené. Východný Pamír má tvar pustej náhornej plošiny, podnebie je suché a drsné, flóra a fauna chudobná.
Niektoré horské chrbty:
Afganský (Vachanský) Pamír.
Vachanský Pamír je južné pokračovanie Východného Pamíru. Nachádza sa na území Afganistanu. Pripája sa k nemu pohorie Hindúkuš. Najvyšší vrch je Kooh-i-vachan, vysoký .
Čínsky Pamír.
V Čínskom Pamíre je o. i. Kašgarský chrbát. Kašgarský chrbát je masív v Číne na rozhraní Pamíru a Kchun-lunu. Sú v ňom tri vrchy vyššie ako : Kungur (Kung-ke-er-šan), vysoký (); Kungur Tjube Tagh, vysoký a Muztagh-ata, vysoký .
Pochybnosť

Pochybnosť je stav neistoty, proťajšok súhlasu, ktorý sa prejavuje v odmietaní čokoľvek
tvrdiť alebo popierať. Vysvetľuje sa v zásade nedostatkom (neprítomnosťou) primeraných poznatkov.
Odôvodnenosť

Odôvodnený je potvrdenosť dôvodmi, vysvetlenosť, podloženosť, oprávnenosť.
Pán

Pán môže byť:
Pochybovanie

Pochybovanie je skepsa - jedna zo základných hybných síl každého filozofovania.
Otázka, či naše vlastné myšlienky a vnemy sú pravdivé, je pochybovačno-skeptický (skepsa) začiatok teórie poznania.
Panafrikanizmus

Panafrikanizmus je ideovopolitická koncepcia a hnutie najmä černošskej inteligencie Afriky, Severnej Ameriky a krajín Karibského mora, ktorá sa zakladá na vedomí jednoty
a príslušnosti k jednej rase. Koncepcia sa utvárala od konca 19. stor. Termín "panafrický" použil ako prvý trinidadský advokát W. Sylver na 1. panafrickej konferencii v Londýne v r. 1900. Významným predstaviteľom panafrikanizmu je W. E. B. Du Bois, K. Nkrumah a ďalší.
Hlavnými zásadami panafrikanizmu sú:
Vývin panafrikanizmus vyústil r. 1963 do založenia Organizácie africkej jednoty.
Počiatok

Počiatok môže byť:
Panaténaie

Panaténaie () alebo Panaténajské slávnosti alebo Panaténajské hry boli slávnosti na počesť bohyne Atény v starom Grécku.
Panaténaia, hlavný aténsky sviatok, sa oslavovala rôzny počet dní medzi 23. a 30. dňom atického mesiaca hekatombaión, pričom hlavná oslava prebiehala 28. dňa. Slávnosť sa konala na počesť zrodenia bohyne Atény a jej ústredným bodom bolo darovanie nového rúcha (peplosu) bohyni. Toto rúcho bolo nesené na sťažni vozíka v tvare lode v sprievode k Aténinmu chrámu na Akropole. Tento sprievod (pompé) bol zobrazený na vlyse Parthenónu, dnes umiestnenom v Britskom múzeu v Londýne. Počas tohto sviatku sa konalo mnoho zvieracích obiet, ktoré sa riadili zložitými pravidlami. Časti mäsa, ktoré sa bohyni neobetovali, rozdelili ľudu v Kerameikose.
Každé štyri roky sa usporadúvali omnoho väčšie slávnosti tzv. "Veľké Panathénaie" (Panaténajské hry), ktoré zahrňovali jazdecké preteky, preteky konských záprahov a veslárske preteky. Súčasťou pretekov konských záprahov boli i rôzne akrobatické výkony vrátane toho, že nahí muži (so štítom a prilbou) vyskakovali zo svojich vozov a naskakovali späť. Nazývali ich "apobatai", tento výraz sa tiež používal pre akrobatický prvok, ktorým bolo skákanie z jedného bežiaceho koňa na druhého, čo bola jedna z ďalších atrakcií týchto hier. V ostatných troch dňoch sa táto slávnosť nazývala "Malé Panathénaie."
Odpoveď

Odpoveď je písomné alebo ústne oznámenie vyžiadané otázkou.
Panenstvo a panictvo

Panenstvo (u žien) alebo panictvo (u mužov) je stav osoby, ktorá nemala pohlavný styk.
U dievčat alebo žien sa za panenstvo považuje neporušenosť panenskej blany
(hymenu) pred prvou súložou.
Osoba ženského pohlavia pred prvou súložou sa označuje ako panna, pričom osoba mužského pohlavia sa označuje ako panic.
Pocit

Pocit je psychický obsah, surová a elementárna danosť vyvolaná fyziologickým podnetom, pôsobiaca na nejaký vonkajší zmysel alebo vnútorný zmysel; kognitívny významový útvar, psychicky elementárny (ďalej nedeliteľný) poznávací fenomén vznikajúci pri pociťovaní. 
Vedomie nikdy nezískava pocit ako taký. Pocit je akoukoľvek surovinou a nevyhnutnou podmienkou každého vnímania. 
Pocit zhrnuje v premenlivom pomere afektívne zafarbenie a reprezentatívne prvky. Z toho pramení obvyklé rozlišovanie pocitov reprezentatívnych s poznávacou funkciou (farby, tvary, tóny a hmatové pocity) a subjektívnejšie pocity afektívne (pocity vnútorného fyziologického naladenia, pocity bolesti, radosti ap.).
Pocit znamená aj mienenie alebo názor, napr vtedy, keď hovoríme "Mám pocit, že…".
Podľa Rubinštejna je pocit počiatočný článok senzomotorickej reakcie a výsledok uvedomelej činnosti, diferenciácie, vydeľovania jednotlivých zmyslových kvalít z vnímania. Pocit je vždy spojený s motorikou, s činnosťou a s vnemom.
Kinestetický pocit

Kinestetický pocit je pohybový pocit, nevyhnutná súčasť a v istom zmysle základ vnemových celkov. Pohybová reakcia, ktorej nositeľom je kostrové svalstvo, slúži objektivovaniu zrakových, sluchových a i. pocitov určením vzájomných vzťahov ich vonkajších objektov v priestore a čase.
Paneuropanizmus

Paneuropanizmus alebo európsky nacionalizmus je koncepcia zjednotenia všetkých európskych štátov založená a rozpracovaná Richardom Nicolausom Coudenhove-Kalergim.
Odpredmetňovanie

Odpredmetňovanie je prechod objektívneho predmetu z jeho vlastnej oblasti do oblasti a formy ľudskej činnosti, premena spredmetnených foriem kultúry na aktívne schopnosti subjektu.
Panfóbia

Panfóbia je chorobný strach z neurčitého zla.
Pocit menejcennosti

Pocit menejcennosti je trvalý znepokojujúci pocit jedinca, že v niečom, v niektorých svojich vlastnostiach zaostáva za inými ľuďmi; je to negatívny sentiment, ktorý sa u niektorých osobností stupňuje až k ťaživému komplexu menejcennosti.
Odpustenie

Odpustenie je nenástojenie na potrestaní (obyčajne za spáchaný zlý, nesprávny skutok).
Pangermanizmus

Pangermanizmus (lat.) je všenemecké povedomie využívané a zneužívané pri ideologickom zdôvodňovaní nemeckého expanzionizmu v Európe. Ako politická doktrína sa sformoval koncom 19. storočia, znovu ožil v nemeckom fašizme, kde sa vyznačoval vyhroteným nacionalizmom, rasizmom a militarizmom.
Odraz

Odraz môže byť:
Panika

Panika je hromadné zdesenie, zmätok.
Panika je neadjustované správanie, ku ktorému dochádza v nebezpečných a krízových situáciách a ktoré vedie k vzniku tzv. panického davu.
Panlogizmus

Panlogizmus je učenie, podľa ktorého logos, rozum je absolútna skutočnosť a svet uskutočnením (objektivizáciou) rozumu. Učenie o logickej povahe sveta.
Číslicový počítač

Číslicový počítač alebo digitálny počítač je počítač, ktorý spracúva číslicové hodnoty, ktoré sú reprezentované pomocou dvoch diskrétnych, presne rozlíšiteľných hodnôt signálu.
Všetky dáta a programy sú vnútri počítača zakódované ako postupnosti 0 a 1. Vstupné zariadenia preložia všetky vstupy do číslicového tvaru a obrátene, výstupné zariadenia transformujú všetky výstupy z číslicovej reprezentácie do čitateľného tvaru.
Číslicový počítač pozostáva z prepojenia viacerých jednoduchých funkčných jednotiek. Základnými stavebnými jednotkami každého číslicového počítača sú napríklad preklápacie obvody na realizovanie pamäti a hradlo AND resp. hradlo NOT na realizovanie logických a riadiacich funkcií.
Ján Pannonius z Čazmy

Ján Pannonius z Čazmy, (* 29. august 1434, Čazma/Čezmice, Chorvátsko – † 22. marec 1472, Medvedgrad, Chorvátsko), známy aj ako Ivan Česmički (čes., chorv.), Janus Pannonius (lat.), Csezmicei János (maď.), bol humanistický básnik, prvý vynikajúci predstaviteľ latinskej lyriky v Uhorsku, cirkevný hodnostár.
Odsek (typografia)

Odsek (nespisovne alebo staršie "odstavec") je v typografii relatívne samostatný kúsok textu, ktorého hranice sú naznačené formátovaním, napr. odrážkou, číslovaním alebo novým riadkom
V textových procesoroch slúži obvykle na vloženie nového odseku kláves Enter. Typografickým symbolom odseku je ¶.
Panónia (rímska provincia)

Panónia () bola rímska provincia medzi stredným Dunajom a Sávou, zriadená za cisára Augusta v rokoch 6 - 9 po tzv. panónskom povstaní (územie budúcej provincie bolo dobyté už 12 - 9 pred Kr.).
Charakteristika.
Rozkladala sa v dnešnom západnom Maďarsku (tzv. Zadunajsku), východnom Rakúsku (najmä Viedenská panva), Slovensku (len Petržalka, Jarovce, Rusovce, Čunovo a prípadné predpolia Limes Romanus pri Dunaji), časti Slovinska, severnom Chorvátsku a Srbsku v oblasti Sirmia. Názov Panónia sa používal stáročia po zániku vojenskej a civilnej moci Ríma v tejto oblasti (okolo roku 400).
Pôvodne ju obývali Ilýri a Kelti, ktorí boli koncom 1. storočia pred Kr. romanizovaní. Prispelo k tomu zakladanie nových osád a budovanie pevností najmä pozdĺž limes Romanus. Pôvodne bola Panónia administratívne spojená s Dalmáciou v provincii Ilýria, roku 9 sa osamostatnila. Za Trajána bola rozdelená na Hornú Panóniu (Pannonia Superior; západná časť) s hlavným mestom Carnuntum a Dolnú Panóniu (Pannonia Inferior; východná časť) s hlavným mestom Aquincum (dnešná časť Óbuda). Za Diokleciána došlo k reorganizácii: z Pannonie Superior vznikla na severe Pannonia Prima a na juhu Pannonia Savia, z Pannonie Inferior na severe Pannonia Valeria a na juhu Pannonia Secunda. 
Do Panónie smerovali všetky útoky germánskych kmeňov z územia Slovenska a naopak, z Panónie prenikali Rimania na naše územie. Cez Panóniu sa realizovali vojenské, obchodné i kultúrne styky obyvateľov územia dnešného Slovenska s rímskym impériom. Koncom 4. a začiatkom 5. storočia sa Panónie zmocnili germánske kmene Vandalov a Gótov). Roku 433 Rím oficiálne územie odstúpil Hunom. V 2. štvrtine 5. storočia najmä za Atilu, patrila k centrálnym oblastiam Hunskej ríše. Po jej zániku ju ovládli Gepidi a Longobardi.
V polovici 6. storočia sa v Panónii usadili Avari, ktorí vytvorili rozsiahlu ríšu. Koncom 5. a začiatkom 6. storočia začali najmä do severnej Panónie prenikať Slovania, ktorí po úpadku avarskej moci osídlili aj južnú Panóniu. V 2. polovici 9. storočia tu vzniklo Blatenské kniežatstvo a severná časť niekoľko rokov patrila do Veľkej Moravy. V 9. storočí sa ako Horná Panónia označovalo len okolie Carnunata (medzi Tullnom, Győrom a Szombathely) a ako Dolná Panónia ostatné územie.
V roku 900/901 sa do Panónie presunula podstatná časť starých Maďarov. Koncom 10. storočia vznikol v severnej Panónii uhorský štát a slovanské osídlenie postupne podliehalo maďarizácii.
Odvetvie

Odvetvie môže byť:
Univerzálny počítač

Univerzálny počítač je počítač, ktorý je schopný principiálne riešiť akúkoľvek úlohu, ak je známy algoritmus jej riešenia.
Pociťovanie

Pociťovanie je nadobúdanie pocitov vo vedomí prostredníctvom zmyslov; utváranie sa pocitu, podproces vnímania.
Panónsky háj

Panónsky háj je súčasť Šúru pri Svätom Jure tvorená riedkym dubovobrestovým lesom, v ktorom sa zachovala vzácna xerotermická vegetácia.
Odvetvie národného hospodárstva

Odvetvie národného hospodárstva (iné názvy: národohospodárske odvetvie, odvetvie ekonomiky, ekonomické odvetvie, odvetvie hospodárstva, hospodárske odvetvie, menej často: ekonomický sektor, sektor ekonomiky, sektor hospodárstva, hospodársky sektor, príp. len sektor) 
je (väčšia) časť národného hospodárstva vymedzená tým, že ponúka rovnaký produkt či podobný typ produktu (vrátane služby), pričom detaily definície sa rôznia. 
Definícia.
Nasledujú významné príklady definície odvetvia národného hospodárstva.
Podľa ESNÚ 2010 (a 1995) je odvetvie skupina miestnych činnostných jednotiek "zapojených do rovnakého alebo podobného druhu činnosti", čo (pri najpodrobnejšom delení) zodpovedá štvrtej úrovni delenia v systéme NACE Rev. 2 (resp. predtým Rev. 1). Systému NACE Rev. 2 na Slovensku od roku 2007 zodpovedá Štatistická klasifikácia ekonomických činností, ktorej v rokoch 1991 - 2007 predchádzal veľmi podobný zoznam nazývaný OKEČ (t.j. Odvetvová klasifikácia ekonomických činností), založený na NACE Rev. 1. Spomínaná štvrtá úroveň delenia nie je v NACE výslovne označená ako odvetvie, ale je označená ako "trieda". Má vždy pridelené nejaké štvorčíslie. Termín sektor má mimochodom v ESNÚ úplne iný význam než termín odvetvie. Porovnaj aj kapitolu Charakteristika v článku Európsky systém národných a regionálnych účtov v Spoločenstve.
Inde sa niekedy odvetvie chápe nie ako spomínaná štvrtá, ale ako druhá úroveň (tzv. divízia) alebo tretia úroveň (tzv. skupina) v Štatistickej klasifikácii ekonomických činností. 
Podľa vyhlášky č. 113/1972 Zb., platnej na Slovensku v rokoch 1972-1991/1996, platila na Slovensku (a v Česku) tzv. Jednotná klasifikácia národného hospodárstva. V nej bolo odvetvie výslovným názvom druhej úrovne delenia a malo vždy pridelené nejaké dvojčíslie. Odvetviami boli konkrétne napr. poľnohospodárstvo (11), hutníctvo neželezných kovov (24), konfekčný priemysel (34), doprava (51), výskum a vývoj v základnom priemysle (72), školstvo (85) atď. V teórii sa však paralelne ako odvetvia chápala aj vyššia úroveň delenia, t.j. odvetviami bolo poľnohospodárstvo, priemysel (ako celok), doprava a pod. Takéto delenie viac-menej zodpovedá napr. prvej úrovni delenia Odvetvovej klasifikácie krajín RVHP (pozri nižšie).
V 70. a 80. rokoch sa u nás používala aj tzv. Odvetvová klasifikácia krajín RVHP. Táto mala tri úrovne delenia. Na prvej úrovni sa delila na len 15 odvetví. 
Podľa Dada 1966 je odvetvie súbor výrob a služieb plniacich zo stanoviska najvšeobecnejších technických, technologických, organizačných alebo účelových kritérií rovnaké ekonomické alebo iné spoločenské funkcie vyplývajúce zo spoločenskej deľby práce, napr. priemysel, poľnohospodárstvo, doprava, obchod, verejná správa, školstvo či obrana.
S pojmom odvetvie sa pracuje aj v mikroekonómii (pozri napr. v článku odvetvie), tam však býva často chápaný ako súhrn výrobcov konkrétnejšieho produktu, t.j. ide o užší pojem než je uvedené vyššie.
Od pojmu odvetvie je spravidla odlišne chápaný pojem úsek národného hospodárstva, ktorý je širší - zahŕňa aj rozličné inak vymedzené časti hospodárstva.
Počvenníctvo

Počvenníctvo je prúd ruského spoločenského myslenia 60. rokov 19. storočia presadzujúci organické ponímanie sveta. Pri poznávaní javov života treba uplatňovať v prvom rade umeleckú tvorbu. Počvenníci sa pridržiavali idey národnej pôdy ako základu sociálneho a duchovného rozvoja Ruska.
Priemyselné odvetvie

Priemyselné odvetvie je súhrn špecializovaných výrobných jednotiek alebo samostatných výrob.
Panovanie

Panovanie môže byť:
Pôda (ekonómia)

Pôda je z ekonomického hľadiska jeden z výrobných faktorov a súčasne najdôležitejší prirodný zdroj, pretože bez pôdy nemožno vyrábať potraviny, bez nej nemôžu existovať ani iné druhy výrob, poskytuje pre výrobu nevyhnutné suroviny a energie a bez nej by vôbec neexistoval život na Zemi.
Pôda je vzácnym statkom napriek tomu, že nie je výsledkom výroby. Vyplýva to zo skutočnosti, že jej množstvo je obmedzené, nemožno ju rozširovať, možno ju však intenzívnejšie využívať.
V súvislosti s pôdou je dôležité sledovať jej úrodnosť a polohu, ktorú má vzhľadom na odbytištia poľnohospodárskej produkcie. Z toho potom vyplýva veľkosť a typ pozemkovej renty.
Podčeľaď

Podčeľaď (lat. subfamilia) je v biológii taxonomická úroveň nižšia ako čelaď a vyššia ako skupina.
Vo vedeckých názvoch (teda v latinčine) má u rastlín (húb, baktérií) koncovku -oideae, u živočíchov koncovku -inae.
V slovenčine
Panpsychizmus

Panpsychizmus je filozofická reprodukcia animizmu, podľa ktorej má celá príroda psychiku. Z holistického pohľadu to znamená, že celý vesmír je jeden organizmus, ktorý disponuje mysľou/psychikou (panenteizmus).
Poddruh

Poddruh (lat. subspecies), niekedy označovaný ako plemeno alebo rasa, je taxonomická kategória nižšia ako druh.
Charakteristika.
Poddruhy jedného druhu sa líšia vonkajšími znakmi (fenotypická zhodnosť) a sú zvyčajne od seba priestorovo oddelené.
Zápis.
Vedecké názvy.
Pokiaľ ide o vedecké názvy, v zoológii sa poddruh zapisuje pridaním tretieho slova k názvu druhu, napr. "Panthera tigris tigris" (rod je Panthera; druh je Panthera tigris; poddruh je Panthera tigris tigris). 
V botanike sa v súčasnosti poddruh zapisuje inak než v zoológii - zapisuje sa totiž tak, že sa k názvu druhu pridá skratka subsp. (alebo trochu menej vhodne ssp.) a až za ňu tretie slovo, napr. "Brassica napus" subsp. "napobrassica" (rod je Brassica; druh je Brassica napus; poddruh je Brassica napus subsp. napobrassica). Staršie sa aj botanické názvy poddruhov občas tvorili rovnako ako sa dnes tvoria v zoológii (napr. "Brassica napus napobrassica").
Slovenské názvy.
Slovenské názvy poddruhov v zoológii aj botanike sú v zásade trojslovné (napr. tiger džungľový indický, kapusta repková kvaková), ale prakticky vždy sú paralelne prípustné aj dvojslovné tvary, v ktorých je vynechané prostredné slovo trojslovného názvu (napr. tiger indický, kapusta kvaková) a v istých málo prípadoch sú paralelne prípustné aj jednoslovné názvy (napr. kvaka (popri kapusta repková kvaková či kapusta kvaková)). Treba ale pripomenúť, že na rozdiel od vedeckých (zoologických) názvov, v prípade slovenských názvov zo skutočnosti, že názov je čisto trojslovný, nevyplýva, že musí ísť o poddruh, lebo trojslovné sú (môžu byť) v slovenčine aj názvy viacerých iných taxonomických úrovní pod úrovňou druhu (napr. v botanike varieta, konvarieta, Skupina).
Odvodzovanie (logika)

Odvodzovanie je získavanie nejakého výroku pomocou odvodzovacích pravdiel z ľubovoľne zadaných výrokov, o ktorých pravdivosti alebo nepravdivosti nie je nič stanovené. Odvodzovanie nevedie preto k nijakému záväznému zisteniu, či odvodené výroky sú pravdivé alebo nepravdivé. Pojem odvodzovania je širší než pojem dôkazu. 
Ukončené odvodzovanie je "odvodenie".
Panslavizmus

Panslavizmus bol politicko-ideologický smer, ktorého hlavný obsah tvorilo úsilie o zjednotenie slovanských národov pod vládou ruského cárizmu "tak, ako všetky slovanské rieky tečú do ruského mora". Vznikol medzi slovanskými národmi koncom 18. storočia a rozšíril sa najmä v 19. storočí. Prívrženec panslavizmu sa nazýval pansláv, pričom výraz „štvaví panslávi“ používali v Uhorsku na označenie národovcov (prevažne evanjelikov) snažiacich sa o vyčlenenie slovenských stolíc z Uhorska.
Termín panslavizmus použil v Uhorsku po prvýkrát v roku 1826 Ján Herkeľ vo svojom diele Elementa universalis linguae Slavicae. 
Predzvesťou politického panslavizmu bola snaha o literárne a kultúrne zjednotenie Slovanov v práci J. Kollára "O literárnej vzájomnosti", Kollár bol v tom čase kazateľom evanjelickej cirkvi v Budapešti. Jeho názory našli priaznivú odozvu v cárskom Rusku, ktoré v nich videlo rozšírenie svojej historickej úlohy od záštity všetkých pravoslávnych k zjednoteniu Slovanov vôbec. 
Štúrove koncepcie sa počas jeho života menili, od predstavy z r. 1848/49 o Slovenskom okolí na čele so srbským kniežaťom Obrenovičom v rámci Rakúska sa na konci života definitívne priklonil k včleneniu Slovenska do Ruska a prijatiu Slovákmi pravoslávia. Najvýraznejším predstaviteľom panslavizmu na Slovensku v 2. polovici 19. storočia bol Svetozár Hurban Vajanský.
Politický panslavizmus ako hnutie priamo ohrozujúce integritu štátu bol v Uhorsku trestným činom (§ 127. uhorského trestného zákona).
Poliaci sa k idei všeslovanskej vzájomnosti pod dominanciou Ruska nikdy nepridali.
Podiel

Podiel môže byť:
Podklad

Podklad je hmota, vrstva, na ktorú sa niečo kladie, navrstvuje; spodná časť, spodok niečoho; plocha, priestor al. farba veci, na ktorú sa maľuje; základ, východisko niečoho; odôvodnenie nejakej činnosti, príčina, dôvod.
Jürgen Oelkers

Jürgen Oelkers (* 21. marec 1947, Buxtehude) je nemecký pedagóg, predstaviteľ analytickej vedy o výchove. Je autorom diel "Die Vermittlung zwischen Theorie und Praxis in der Pädagogik" (1976), "Antipädagogik - Herausforderung und kritik"(1983; spolu s Th. Lehmannom), "Erziehen und Unterrichten - Grundbegriffe der Pädagogik in analytischen Sicht" (1985), "Die Hearusforderung der Wirklichkeit durch das Subjekt - literarische Reflexionen in pädagogischer Absicht" (1985).
Panthalassa

Panthalassa (z gr. „všetky moria“) bol prvotný oceán, ktorý koncom prvohôr a začiatkom druhohôr zo všetkých strán obklopoval prapevninu Pangea. Až po jej rozpade sa začali z Panthalassy postupne formovať oceány. Zahŕňala Tichý oceán na severe a západe, ako aj more Tethys na juhovýchode, ktoré prenikalo do Pangey. Panthalassa je tiež označovaná ako Paleopacifik, pretože jej rozpadom vznikol rozľahlý Pacifik.
Vznik.
Pred 800 - 700 miliónmi rokov počas kryogenia vznikala rozpadom superkontinetu Rodinia na dve časti z tvoriaceho sa riftového systému nová oceánska kôra. Západne od Laurentie, ktorá bola základom terajšej Severoamerickej platne sa tak začal tvoriť nový oceán; zároveň oceán Mirovia, obklopujúci Rodiniu začal subdukovať pod pohybujúce sa platne a na iných miestach bol nahradzovaný Panafrickým oceánom a Panthalassou, ktoré sa rozrastali. Pred asi 650 až 550 mil. rokov vznikol zrážkou Protogondwany a Protolaurázie superkontinent Pannotia, ktorý nakrátko čiastočne obklopil Panthalassu. Ďalšími zrážkami platní sa v karbóne utvorila Pangea, ktorú až do začiatku druhohôr obklopovala Panthalassa. Väčšina oceánskej kôry Panthalassy bola v nasledujúcich obdobiach subdukovaná pod severoamerickú a eurázijskú platňu.
Podkmeň

Podkmeň (lat. subphylum) je taxón nižší ako kmeň a vyšší ako oddelenie.
Ofertórium

Ofertórium môže byť:
Pantomíma

Pantomíma je divadelný spôsob vyjadrenia pomocou mimiky a gestikulačných pohybov s prvkami tanca. Všetko je bez použitia hlasu. Herci sa nazývajú mímovia alebo tiež mimikovia. 
"Poznámka": pantomimické prvky prirodzene obsahujú tiež niektoré diela z éry nemého filmu, keď vtedajší herci tiež museli veľa vecí vyjadrovať pomocou rôznych pantomimických gést a pohybov.
Podmienka (filozofia)

Podmienka je vzťah entity k prvku okolia, bez ktorého táto entita nemôže existovať. Daná entita je v tomto vzťahu to, čo sa označuje ako podmienené, a prvok okolia je
podmieňujúce. Procesuálna stránka tohto vzťahu sa označuje ako podmieňovanie.
Podmienka je okolnosť, ktorá je síce nevyhnutná na vyvolanie účinku, nie však úplne rozhodujúca.
Vnútrohorská panva

Vnútrohorská panva, tiež protektonická panva, vnutorná kotlina, je panva vnútri horskej sústavy, ktorá vznikla poklesmi obmedzujúcimi jednotlivé bloky vyzdvihovanej horskej sústavy po doznení hlavnych orogenetických fáz.
Ofresiofóbia

Ofresiofóbia je chorobný strach z pachov a vôní.
Podmienka možnosti

Podmienka možnosti je podľa Kanta (transcendentálna) podmienka, ktorá musí byť splnená, aby vôbec mohlo dôjsť ku skúsenosti nejakého predmetu (t. j. aj k získaniu prírodovedného poznatku). Podmienkou možnosti skúsenosti predmetu alebo prírodovedného poznania sú: nazeracie formy času a priestoru a kategórie (kategória substancie, kategória príčiny, kategória účinku atď.).
Oftalmológia

Oftalmológia alebo očné lekárstvo je odbor medicíny, ktorý sa zaoberá prevenciou, diagnostikou a liečbou ochorení oka.
Pápežstvo

Pápežstvo je hodnosť alebo inštitúcia pápeža, teda hlavy Katolíckej cirkvi.
Pomenovaním "pápež" sa však takisto označujú aj hlavy niektorých ďalších kresťanských spoločenstiev, ako je napr. Koptská ortodoxná cirkev.
Nevyhnutná podmienka

Nevyhnutná podmienka je okolnosť, ktorá je nevyhnutná pre vznik, existenciu, platnosť, pravdivosť nejakého javu, výroku a pod.
Nikolaj Platonovič Ogariov

Nikolaj Platonovič Ogariov (; * 6. december 1813, Petrohrad, Rusko – † 12. jún 1877, Greenwich, Anglicko) bol ruský filozof, revolučný demokrat, básnik, teoretik utopického socializmu, najbližší spolupracovník Gercena.
Olympijský oheň

Olympijský oheň je jeden zo symbolov olympijských hier. Jeho počiatky siahajú do antického Grécka, kde počas starovekých olympijských hier horel oheň ako pripomienka toho, že ho Prometeus ukradol Diovi a priniesol na zem ľuďom. Oheň sa znova objavil na olympiáde v roku 1928 a odvtedy je súčasťou novodobých olympijských hier. Tradíciu štafetového behu s pochodňou začal Carl Diem, predseda organizačného výboru olympijských hier 1936 v Berlíne ako súčasť snahy premeniť hry na oslavu Tretej ríše. Aj napriek svojmu pôvodu sa ceremónia s pochodňou zachovala až dodnes.
Tradícia.
Olympijská pochodeň sa zapaľuje niekoľko mesiacov pred otváracou ceremóniou olympijských hier, v mieste konania antickej olympiády, v Olympii v Grécku. Jedenásť žien predstavujúcich kňažky vykoná obrad, pri ktorom sa pochodeň vznieti od slnečných lúčov koncentrovaných parabolickým zrkadlom.
Tradične začína štafetový beh s pochodňou tak, že zástupcovia mesta Atén odovzdajú olympijský oheň zástupcom hosťujúceho mesta na ceremónii, ktorá sa odohráva na štadióne Panathinaiko v Aténach. Odtiaľ pochodeň putuje do hosťujúceho mesta nastávajúcich olympijských hier. Hoci je zvykom ju prenášať pešky, niekedy sú použité aj iné prostriedky prepravy. Medzi bežcami sa často nachádzajú atléti a celebrity, no taktiež ju nieslo aj mnoho predtým neznámych ľudí, ktorí boli vybraní pre ich osobné zásluhy a úspechy. 
Olympijský beh s pochodňou sa končí v deň otváracej ceremónie na hlavnom štadióne hier. Posledný bežec býva často držaný v tajnosti až do poslednej chvíle a zvyčajne je ním športová celebrita hosťujúcej krajiny. Posledný nositeľ pochodne beží smerom ku kotlu, ktorý je zvyčajne umiestnený na vrchu veľkého schodiska a pochodňou zapáli plameň na štadióne. Tento plameň potom horí počas celej olympiády a býva uhasený na záverečnej ceremónii hier.
Postačujúca podmienka

Postačujúca podmienka je kritérium-predpoklad (prvá časť) v implikácii, ak p=&gt;q je pravdivá implikácia, tak p je postačujúca podmienka q.
Cenný papier

Cenný papier je listina, ktorá stelesňuje majetkové právo (alebo iný právny nárok) toho, kto listinu vlastní, voči tomu, kto ju vystavil. Vznik, trvanie, výkon, prevod a zánik právneho nároku je viazaný na tento papier.
Zákon o cenných papieroch upravuje zákon č. 566/2001. 
Podoba cenného papieru:
Vlastnosti cenných papierov:
Druhy cenných papierov:
Zdroje.
Kunz, V. Základy financí cenné papíry, 1998
Podmienka skúsenosti

Podmienka skúsenosti je okolnosť, ktorá je nevyhnutná pre vznik alebo existenciu skúsenosti, nie však úplne rozhodujúca.
Podmienka (logika)

Podmienka je výpoveď, od ktorej závisí iná výpoveď takým spôsobom, že ak A je pravdivé (alebo nepravdivé), tak aj B je také isté. Najmä v tomto zmysle sa používajú výrazy 'podmienka nevyhnutná' (ak má platiť B, musí platiť A) a 'podmienka dostatočná' (pre platnosť B stačí, aby platilo A).
Papus

Papus vlastným nemom Gérard Encausse (13. júl 1865 - 25. október 1916) bol francúzsky okultista, spoluzakladateľ kabalistického rádu Ružového kríža (1888 - Rose-Croix-Cabbalistique). Zaoberal sa praktickou mágiou. Je autorom knihy KABALA, ktorá pojednáva o praktickej kabale, kabale a mágií, invokácií. Vyšla po prvýkrát v Paríži, v roku 1891. Okrem toho napísal množstvo iných kníh, v češtine vyšli Základy praktické magie.
Ohlasovanie

Ohlasovanie (ohlásenie, v niektorých prípadoch staršie aj ohlášanie) môže byť:
Východisková podmienka

Východisková podmienka, tiež počiatočná podmienka alebo východisková situácia sú logické premisy vedeckého objasňovania (osobitne deduktívnonomologického druhu) opisujúce napr. stavy, udalosti, skutočnosti atď., ktoré sú určované v kauzálnej analýze a pri adekvátnom objasňovaní zodpovedajú príčinám veci, ktorej sú východiskovou podmienkou (situáciou).